open-index/open-wikipedia-markdown huggingface dataset:
Tesla Cyberquad

Το **Tesla Cyberquad** είναι ένα πλήρως ηλεκτροκίνητο τετράτροχο όχημα παντός εδάφους (ATV / all-terrain vehicle) από την αμερικανική αυτοκινητοβιομηχανία Tesla, Inc. με προοπτική να παραχθεί από τα τέλη του 2023. Αποκαλύφθηκε επίσημα στις 21 Νοεμβρίου 2019, μαζί με το pick-up Tesla Cybertruck στο Tesla Design Center.

## Εμπορική διαθεσιμότητα

Στις 22 Νοεμβρίου 2019, ο Διευθύνων Σύμβουλος της Tesla, Ίλον Μασκ έγραψε στον προσωπικό του λογαριασμό στο Twitter ότι το Cyberquad αρχικά θα πωλείται μαζί με το pick-up Tesla Cybertruck.

## Φόρτιση
[thumb|right|Tesla Cyberquad σε φωτογραφία του 2020, ανάμεσα σε [Tesla Roadster (δεύτερης γενιάς) και Tesla Cybertruck.]]

Το Cyberquad μπορεί να φορτίζεται και στην καρότσα του Cybertruck (γνωστό ως **Cyberbeast** στην έκδοση με την τετρακίνητη λειτουργία).

## Παιδικό Cyberquad

Κατά τη διάρκεια της εβδομάδας «Cyber week» στις αρχές Δεκεμβρίου του 2021, η Tesla παρουσίασε και ένα μικρότερων διαστάσεων μοντέλο του Cyberquad, με την ονομασία **Cyberquad for Kids**, για παιδιά. Η μέγιστη ταχύτητα περιορίζεται στα  και το μέγιστο επιτρεπόμενο βάρος του επιβάτη είναι , ενώ η τιμή του είναι 1.900 δολάρια. Το μοντέλο ήταν διαθέσιμο μόνο σε όσους διέθεταν ή είχαν παραγγείλει ένα αυτοκίνητο της Tesla και η αρχική του παραγωγή εξαντλήθηκε εμπορικά ήδη από την πρώτη ημέρα παραγγελιών, πριν εκκινήσει μετά εκ νέου. Το παιδικό Cyberquad ήταν, χρονολογικά, το τρίτο προϊόν της Tesla που είχε παραχθεί από την εταιρεία Radio Flyer για την Tesla.

## Δείτε επίσης
* Tesla, Inc.
* Tesla Cybertruck
* Ηλεκτρικό αυτοκίνητο

## Παραπομπές


## Εξωτερικοί σύνδεσμοι

Cyberquad
Cyberquad
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Τζώρτζταουν (Πενάνγκ)

Η **Τζώρτζταουν** () είναι πρωτεύουσα του κρατιδίου Πενάνγκ της Μαλαισίας και βρίσκεται στο βορειοανατολικό άκρο του νησιού Πενάνγκ. Είναι η δεύτερη μεγαλύτερη πόλη της Μαλαισίας, με 708.127 κατοίκους σύμφωνα με την απογραφή του 2010, ενώ το μητροπολιτικό Πενάνγκ είναι η δεύτερη μεγαλύτερη μητροπολιτική περιοχή του έθνους με πληθυσμό 2.412.616 κατοίκους. Το ιστορικό κέντρο της Τζώρτζταουν, έχει εγγραφεί ως Μνημείο Παγκόσμιας Κληρονομιάς της UNESCO από το 2008.

Ιδρύθηκε το 1786, από τον Φράνσις Λάιτ, ως εμπορικό λιμάνι της Βρετανικής Εταιρείας Ανατολικών Ινδιών. Η Τζώρτζταουν ήταν ο πρώτος βρετανικός οικισμός στη Νοτιοανατολική Ασία. Μαζί με τη Σιγκαπούρη και τη Μαλάκκα, η Τζώρτζταουν αποτέλεσε τμήμα των Οικισμών του πορθμού της Μαλάκκα, οι οποίοι έγιναν αποικία του βρετανικού στέμματος το 1867. Καταλήφθηκε από την Ιαπωνία κατά τη διάρκεια του Β΄ Παγκοσμίου Πολέμου, πριν ανακτηθεί από τους Βρετανούς στο τέλος του πολέμου. Λίγο πριν από την ανεξαρτητοποίηση της Μαλάγια από τους Βρετανούς το 1957, η Τζώρτζταουν απέκτησε το καθεστώς πόλης από τη βασίλισσα Ελισάβετ Β΄, καθιστώντας την, την πρώτη πόλη στη σύγχρονη ιστορία της χώρας.

Λόγω της ανάμειξης των διαφόρων εθνοτήτων και θρησκειών που έφτασαν στις ακτές της, η Τζώρτζταουν απέκτησε μια μεγάλη εκλεκτική ποικιλία αποικιακών και ασιατικών αρχιτεκτονικών στιλ. Έχει επίσης κερδίσει τη φήμη της ως γαστρονομική πρωτεύουσα της Μαλαισίας για την ξεχωριστή και πανταχού παρούσα τροφή του δρόμου. Επιπλέον, η πόλη φιλοξενεί μοναδική πολιτιστική κληρονομιά, όπως οι Περάνακαν των οποίων τα κληροδοτήματα εξακολουθούν να είναι ορατά στην αρχιτεκτονική και την κουζίνα του Πενάνγκ.

Η πόλη της Τζώρτζταουν περιλαμβάνει τη βιομηχανική ζώνη Bayan Lepas Free, μια βιομηχανική περιοχή παραγωγής αγαθών υψηλής τεχνολογίας που θεωρείται η Σίλικον Βάλεϊ της Ανατολής. Η πόλη χρησιμεύει επίσης ως το οικονομικό κέντρο της βόρειας Μαλαισίας και τον πιο ζωτικό ιατρικό κόμβο του έθνους. Από διοικητικής πλευράς, ο διεθνής αερολιμένας Πενάνγκ συνδέει την Τζώρτζταουν με πολλές μεγάλες περιφερειακές πόλεις, ενώ μια υπηρεσία πορθμείων, η γέφυρα Πενάνγκ και η δεύτερη γέφυρα Πενάνγκ συνδέουν την πόλη με την ηπειρωτική Μαλαισία. Εν τω μεταξύ, η αποβάθρα Swettenham της Τζώρτζταουν είναι το πιο πολυσύχναστο λιμάνι της Μαλαισίας για κρουαζιερόπλοια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μαλαισίας
Ροζέλεν Μπράουν

Η **Ροζέλεν Μπράουν** (*Rosellen Brown*, γενν. 12 Μαΐου 1939) είναι Αμερικανίδα συγγραφέας, η οποία έχει υπάρξει καθηγήτρια αγγλικών και δημιουργικής συγγραφής σε πολλά πανεπιστήμια, μεταξύ των οποίων η Σχολή Ινστιτούτου Τέχνης του Σικάγο και το Πανεπιστήμιο του Χιούστον. Έχει κερδίσει αρκετές επιχορηγήσεις και βραβεία για το έργο της, συμπεριλαμβανομένου του Βραβείου Τζάνετ Χέιντινγκερ Κάφκα. Το 1996, η ταινία *[[Before and After (ταινία)|Before and After]]* υιοθετήθηκε από το ομώνυμο μυθιστόρημα της. 

## Πρώιμη ζωή
Η Μπράουν γεννήθηκε στη Φιλαδέλφεια της Πενσυλβάνιας. Έλαβε πτυχίο bachelor τεχνών από το Κολέγιο Μπάρναρντ το 1960 και το Πανεπιστήμιο Μπράνταϊς. 

## Βιβλιογραφία

* *Some Deaths in the Delta and Other Poems* (*Μερικοί θάνατοι στο Δέλτα και άλλα ποιήματα*)*,* 1970 
* *Whole World Catalog, Teachers and Writers Collaborative (Ολόκληρος Παγκόσμιος Κατάλογος, Συνεργαζόμενοι Καθηγητές και Συγγραφείς)*, 1972 (συν-συντάκτης) 
* *Street Games* (Παχνίδια του Δρόμου, ιστορίες), 1974, 1991 
* *The Autobiography of My Mother (Η Αυτοβιογραφία της Μητέρας μου*, μυθιστόρημα), 1976
* *Cora Fry* (ποιήματα), 1977 
* *Cora Fry's Pillow Book* (ποιήματα), 1994 
* *Tender Mercies* (μυθιστόρημα), 1978 
* *The Secret Garden (Ο Μυστικός Κήπος,* θεατρική προσαρμογή του μυθιστορήματος), 1983 
* *Civil Wars* (Εμφύλιοι Πόλεμοι, μυθιστόρημα), 1984 
* *Before and After (Πριν και Μετά*), 1992 
* *A Rosellen Brown Reader: Selected Poetry and Prose*, 1992 
* *Inter-Office* (διήγημα), 1994 
* *Cora Fry's Pillow Book* (ποίηση), 1994 
* *Half a Heart (Μισή Καρδιά,* μυθιστόρημα), 2000 
* *The Lake on Fire* (μυθιστόρημα), 2018 

## Τηλεοπτική μεταφορά
Half a Heart: Βασισμένο στο βιβλίο της Ροζέλεν Μπράουν, το οποίο εντοπίζει τη ζωή πολλών ανθρώπων που συμμετείχαν στο κίνημα πολιτικών δικαιωμάτων και συνεχίζουν να ζουν στη σκιά του. 

## Παραπομπές


## Εξωτερικοί σύνδεσμοι
* Σχολιασμός του Tender Mercies στο αρχείο Ποίησης, Τέχνης και Ιατρικής του Πανεπιστημίου της Νέας Υόρκης με σύνδεση σε κείμενο και ήχο των σχολίων και της ανάγνωσης της συγγραφέα. 

Κατηγορία:Αμερικανοί συγγραφείς
Κατηγορία:Γυναίκες συγγραφείς
Κατηγορία:Αμερικανίδες μυθιστοριογράφοι
Κατηγορία:Γυναίκες μυθιστοριογράφοι
Ωμοφαγία

thumb|Ωμή βέγκαν «γαλοπούλα» των ευχαριστιών.
**Ωμοφαγία** είναι η διατροφική τακτική της κατανάλωσης μόνο ή κυρίως άψητων και ακατέργαστων τροφίμων. Ανάλογα με τη δεοντολογία ή τον τύπο του τρόπου ζωής και τα επιθυμητά αποτελέσματα, η ωμοφαγική διατροφή μπορεί να περιλαμβάνει ποικιλία φρούτων, λαχανικών, ξηρών καρπών, σπόρων, αυγών, ψαριών, κρέατος και γαλακτοκομικών προϊόντων. Η διατροφή μπορεί επίσης να περιλαμβάνει απλά επεξεργασμένα τρόφιμα, όπως διάφορα είδη βλαστημένων σπόρων, τυρί και τρόφιμα που έχει υποστεί ζύμωση όπως γιαούρτια, κεφίρ, κομπούχα ή ξινολάχανο, αλλά γενικά όχι τρόφιμα που έχουν παστεριωθεί, ομογενοποιηθεί ή παραχθεί με τη χρήση συνθετικών φυτοφαρμάκων, λιπασμάτων, διαλυτών και τροφικών πρόσθετων.

Οι ιατρικές αρχές έχουν περιγράψει την ωμοφαγία ως διατροφική τάση. Η ωμοφαγική διατροφή, συγκεκριμένα ο ωμός βεγκανισμός, δεν είναι σε θέση να παρέχει βασικά μέταλλα και θρεπτικά συστατικά όπως ασβέστιο, σίδηρο και πρωτεΐνες. Οι ισχυρισμοί των υποστηρικτών της ωμοφαγίας είναι ψευδοεπιστημονικοί.

## Παραπομπές



Κατηγορία:Δίαιτες
Κατηγορία:Πολιτισμός της Καλιφόρνια
Γκουστάβο Σανταολάγια

Ο **Γκουστάβο Αλφρέδο Σανταολάγια** (ισπανικά: *Gustavo Alfredo Santaolalla*, 19 Αυγούστου 1951) είναι Αργεντίνος μουσικός, συνθέτης ταινιών και παραγωγός. Περισσότερο γνωστός είναι για τις δύο διαδοχικές του νίκες στην Αμερικανική Ακαδημία Κινηματογράφου, στην κατηγορία Καλύτερης Πρωτότυπης Μουσικής, για τις ταινίες Brokeback Mountain (2005) και *Babel* (2006). Το 2013, συνέθεσε και τη μουσική του βιντεοπαιχνιδιού *[[The Last of Us]]*, (καθώς και του σίκουελ του) ασχολούμενος για πρώτη φορά με αυτήν τη βιομηχανία, ενώ στα επόμενα χρονιά, τη μουσική των τηλεοπτικών σειρών *Jane the Virgin* και *Making a Murderer*. Το 2015, εισήχθη στο Latin Songwriters Hall of Fame.

## Παραπομπές


## Εξωτερικοί σύνδεσμοι

* 
*Interviews at NPR
*I've Always Been Obsessed By Identity: An Interview With Gustavo Santoalalla 

Κατηγορία:Αργεντινοί συνθέτες
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Grammy
Κατηγορία:Αργεντινοί συνθέτες μουσικής ταινιών
Χρήστος Κεδέρης

Ο **Χρήστος Κεδέρης**, γεννημένος στην Αθήνα στις 29 Απριλίου 1994, είναι Έλληνας 
χειροσφαιριστής. Αγωνίζεται στη θέση του αριστερού εξτρέμ.

Την αγωνιστική περίοδο 2016-17, φορώντας τα χρώματα του Δικέφαλου Αστέρα Νέας Ιωνίας, κατέκτησε το  Πρωτάθλημα Ελλάδας, έχοντας σημειώσει 79 γκολ.

Την αγωνιστική περίοδο 2017-18, οπότε και άνηκε στο ρόστερ των Εκπαιδευτηρίων Δούκα, αναδείχθηκε δεύτερος παραγωγικότερος σκόρερ του πρωταθλήματος της Handball Premier. Αναλυτικότερα πέτυχε 143 γκολ σε 30 αγώνες, έχοντας μέσο όρο 4,77 ανά παιχνίδι.

## Παραπομπές


Κατηγορία:Έλληνες αθλητές της χειροσφαίρισης
Κατηγορία:Αθλητές της εθνικής Ελλάδος χειροσφαίρισης
Κατηγορία:Χειροσφαιριστές ΑΕΚ
Κατηγορία:Χειροσφαιριστές Δικέφαλου Αστέρα Νέας Ιωνίας
Κατηγορία:Χειροσφαιριστές Διομήδη Άργους
Κατηγορία:Χειροσφαιριστές Εκπαιδευτηρίων Δούκα
Days Gone

To ***Days Gone*** είναι βιντεοπαιχνίδι δράσης περιπέτειας και επιβιώσεως τρόμου, που αναπτύχθηκε από τη SIE Bend Studio και κυκλοφόρησε από τη Sony Interactive Entertainment, για το PlayStation 4, στις 26 Απριλίου 2019. Το βιντεοπαιχνίδι τοποθετείται σε ένα μετά-αποκαλυπτικό Όρεγκον, δύο χρόνια μετά από μία παγκόσμια πανδημία, με τον πρωταγωνιστή (και μηχανόβιο) Deacon St. John, να ανακαλύπτει ότι η γυναίκα του, που είχε χάσει, πιθανώς είναι ακόμα ζωντανή, ξεκινώντας έτσι μία αποστολή για να την εντοπίσει. Το παιχνίδι είναι third -person, με τον παίχτη να μπορεί να εξερευνήσει όλο τον κόσμο του παιχνιδιού. Ο παίκτης μάχεται εχθρικούς ανθρώπους και ανθρωποφάγα πλάσματα (Freakers), με πιστόλια, καραμπίνες κι άλλα αυτοσχέδια όπλα. Ένας μεγάλος μηχανισμός του παιχνιδιού είναι ότι ο Deacon οδηγεί μηχανή, η οποία εκτός από μέσο μεταφοράς, αποτελεί και κινούμενο αποθηκευτικό χώρο.

Η παραγωγή του *Days Gone* ξεκίνησε στις αρχές του 2015. Ο τεχνικός διευθυντής Κρίστοφερ Ρις είχε δηλώσει ότι η Bend Studio ήθελε να «δώσει κάτι στο PlayStation 4 που δεν ξαναείχε πριν».  Το παιχνίδι αποκαλύφθηκε για πρώτη φορά το 2016, στο E3 2016. Ο Ρις είχε αποκαλύψει ότι το παιχνίδι θα έχει Unreal Engine 4 και πολύ δυνατή αφηγηματική ροή. Τη μουσική του βιντεοπαιχνιδιού ανέλαβε να γράψει ο Νέιθαν Γουάιτχεντ.

Το παιχνίδι ήταν άκρως αναμενόμενο και έτοιμο προς κυκλοφορία το 2018, όμως δεν κυκλοφορούσε έως και τον Απρίλιο του 2019. Στην αρχική του κυκλοφορία το παιχνίδι έλαβε ανάμικτες κριτικές, με τους κριτικούς να επαινούν τον ανοιχτό του κόσμο, το gameplay του και την ερμηνεία του Σαμ Γουάιτγουερ ως Deacon, ωστόσο δέχθηκε αρνητική κριτική για την ιστορία του και την ελλειμματική ανάπτυξη των χαρακτήρων του.

## Παραπομπές


## Εξωτερικοί σύνδεμσοι
* 

Κατηγορία:Βιντεοπαιχνίδια του 2019
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια επιβίωσης
Κατηγορία:Μετα-αποκαλυπτικά βιντεοπαιχνίδια
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια με ζόμπι
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια με Unreal Engine
Κατηγορία:Νικητές Golden Joystick Award
Άγιοι Αγαθόπους και Θεόδουλος οι Θεσσαλονικείς

[thumb|400px|Το [Μπεχτσινάρι: Η περιοχή ανέγερσης του Μουσείου Ολοκαυτώματος στην οδό Παλαιού Σταθμού και ο πολυχώρος πολιτισμού *Μύλος*, αποτελεί τον τόπο μαρτυρίου και ταφής των αγίων Αγαθόποδος και Θεοδούλου των Θεσσαλονικέων.]]
Οι **Άγιοι Αγαθόπους και Θεόδουλος** είναι μάρτυρες της Ορθόδοξης Εκκλησίας από τη Θεσσαλονίκη που μαρτύρησαν τον 3ο αι μ.Χ. στο δυτικό μέρος του ρωμαϊκού λιμανιού της πόλης, στη σημερινή ευρύτερη περιοχή που καλύπτουν οι περιοχές *Ξηροκρήνη*, *Παλαιός Σταθμός* και *[[Μπεχτσινάρι]]*.  Η μνήμη τους εορτάζεται στις 4 Απριλίου.

## Βίος
Δυτικά του ρωμαϊκού λιμένα του Μεγάλου Κωνσταντίνου έλαβε χώρα το μαρτύριο δια πνιγμού στη θάλασσα των Θεσσαλονικέων Θεοδούλου του αναγνώστου και Αγαθόποδος του διακόνου, επί Καίσαρα Μαξιμιανού Γαλερίου (285-305 μ.Χ.) και ηγεμόνα της πόλης Φαυστίνου. Τα σώματά τους ρίχθηκαν στη θάλασσα, έξω από το δυτικό
τείχος της πόλεως. Κατά το συναξάριό τους, τα δεσμά των μαρτύρων λύθηκαν και τα κύματα έφεραν τα σκηνώματα των δύο αγίων στην ακτή. Εκεί στη δυτική ακτή, δηλαδή τη σημερινή περιοχή που καλύπτεται από τις συνοικίες Ξηροκρήνη, Παλαιός Σταθμός και Μπεχτσινάρι, ετάφησαν από ευλαβείς χριστιανούς με τιμή. Το μαρτύριο που διατηρείται στις μέρες μας στο υπόγειο οικοδομής στην οδό Καλλιθέας 25 (περιοχή Ξηροκρήνης-Επταλόφου), έξω από το βορειοδυτικό τείχος της Θεσσαλονίκης, σχετίζεται πιθανότατα με τους αγίους Θεόδουλο και Αγαθόποδα. Αυτός πιθανώς είναι ο ναός των αγίων που κτίσθηκε προς τιμήν τους και είναι γνωστός από ιστορικές πηγές.

## Παραπομπές

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Ζεύγη αγίων
Κατηγορία:Θεσσαλονίκη
Χαλίφα Χαφτάρ

Ο στρατάρχης **Χαλίφα Μπελκασίμ Χαφτάρ Αλφερτζάνι** (Αραβικά: خليفة بلقاسم حفتر الفرجاني, γεννημένος στις 7 Νοεμβρίου 1943) είναι Λίβυος αξιωματικός και επικεφαλής του Εθνικού Στρατού της Λιβύης (LNA). Από τον Μάιο του 2019 συμμετέχει στον Δεύτερο Λιβυκό Εμφύλιο Πόλεμο. Στις 2 Μαρτίου 2015 διορίστηκε διοικητής των ένοπλων δυνάμεων που ήταν πιστοί στην εκλεγμένη Βουλή. Έχει πέντε γιους και μία κόρη.

Ο Χαφτάρ γεννήθηκε στην Αϊδαμπίγια της Λιβύης. Υπηρέτησε στον στρατό υπό τον Μουαμάρ Καντάφι και πήρε μέρος στο πραξικόπημα που έφερε τον Καντάφι στην εξουσία το 1969. Συμμετείχε στο λιβυκό στρατό κατά του Ισραήλ στον πόλεμο του Γιομ Κιπούρ του 1973. Το 1987 έγινε στρατιωτικός αιχμάλωτος κατά τη διάρκεια του πολέμου ενάντια στο Τσαντ. 

Ο Χαφτάρ είναι ο αντιπρόεδρος της de facto κυβέρνησης του Τομπρούκ που είναι η κυρίαρχη στη Λιβύη.

## Παραπομπές


Κατηγορία:Λίβυοι
La Llorona (τραγούδι)

Το "**La Llorona**" (μετάφραση: *Η κλαίουσα γυναίκα*) είναι ένα παραδοσιακό μεξικανικό τραγούδι. Οι ρίζες του κομματιού προέρχονται από τον Κόλπο Τεουαντεπέκ. Όπως συμβαίνει με όλα τα παραδοσιακά τραγούδια, έτσι κι αυτό, είναι αγνώστου δημιουργού, ωστόσο, το κομμάτι απέκτησε δημοτικότητα το 1941, όταν το διασκεύασε ο συνθέτης Αντρές Ενεστρόσα. Οι στίχοι του βασίζονται σε έναν παλιό θρύλο της Κλαίουσας Γυναίκας, του Μεξικού και γενικότερα της Νότιας Αμερικής, όμως οι περισσότεροι στίχοι γράφτηκαν κατά τη διάρκεια της Μεξικανικής Επανάστασης ή και αργότερα, κι έτσι συγκρίνοντας τον θρύλο με τους στίχους, συναντώνται διαφορές. Το κομμάτι έχει υποστεί διάφορες διασκευές, ενώ έχει χρησιμοποιηθεί και σε άλλες μορφές τέχνης, όπως ο κινηματογράφος, για παράδειγμα στο *[[Φρίντα|Frida]]* (2002) και *[[Coco]]* (2017).

## Παραπομπές


Κατηγορία:Ισπανόφωνα τραγούδια
Κατηγορία:Μουσική στο Μεξικό
Αχλαδές Ρεθύμνης

Ο **Αχλαδές** είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης.

Πρόεδρος της κοινότητας Αχλαδέ ήταν ο Πολυμίλης Κωνσταντίνος (2010-2023), ο οποίος απεβίωσε στις 3 Ιανουαρίου 2026.

## Γενικά και ιστορικά στοιχεία
Ο Αχλαδές βρίσκεται 28 χλμ. ανατολικά από το Ρέθυμνο, σε υψόμετρο 60 μέτρων. Το χωριό δεν αναφέρεται στις ενετικές απογραφές, ενώ σύμφωνα με την απογραφή του 1881 είχε αμιγώς χριστιανικό πληθυσμό, 205 κατοίκων και αναφερόταν ως μέρος των συνοικισμών που αποτελούσαν τον Αχλαδόκαμπο. Στην απογραφή του 1900 είχε 243 κατοίκους, αναφέρεται ως Αχλαδές και υπαγόταν στον οθωμανικό δήμο Μελιδονίου.

Το 1920 ανήκε στην κοινότητα Σιριπιδιανών και το 1925 ορίστηκε έδρα της κοινότητας Αχλαδέ, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Γεροποτάμου. Από το 2011 ανήκει στον καλλικρατικό δήμο Μυλοποτάμου. Ως οικισμός, ο Αχλαδές πέραν του πυρήνα του διαθέτει ακόμη επτά συνοικίες (Κοντομεριανά, Παπαδόπουλου, Μοσχονιανά, Λαδιανά, Σώπατα, Μετόχι Κιαγιά και Μετόχι Παπά).

Ο κεντρικός ναός της ενορίας είναι αφιερωμένος στον Άγιο Δημήτριο και είναι μονόχωρος. Ο ναός στο κοιμητήριο είναι δίκλιτος, αφιερωμένος στην Aγία Παρασκευή και τους Tαξιάρχες, και το τέμπλο του χρονολογείται από το 1845. Άλλες εκκλησίες στο χωριό περιλαμβάνουν τον Άγιο Ιωάννη τον Πρόδρομο και τα εξωκλήσια Aγία Παρασκευή και Άγιος Φανούριος. Στο χωριό άρχισε να λειτουργεί δημοτικό σχολείο το 1889, το οποίο εξυπηρετούσε και άλλους γειτονικούς οικισμούς, ενώ το 1916 ιδρύθηκε παρθεναγωγείο, το οποίο μερικά χρόνια αργότερα συγχωνεύθηκε με το δημοτικό.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τους οικισμούς Σιριπιδιανά και Σολοχιανά αποτελούν την κοινότητα Αχλαδέ που υπάγεται στη δημοτική ενότητα Γεροποτάμου του δήμου Μυλοποτάμου και σύμφωνα με την απογραφή 2011 έχει 95 κατοίκους.

Δείτε ***[[Κοινότητα Αχλαδέ]]***

## Παραπομπές


Αχλαδες
Κατηγορία:Δήμος Μυλοπόταμου
Ντανιέλε Ορσάτο

Ο **Ντανιέλε Ορσάτο** (*Daniele Orsato*, γενν. 23 Νοεμβρίου 1975, Μοντέκιο Ματζόρε)  είναι Ιταλός διαιτητής ποδοσφαίρου. 

## Σταδιοδρομία
Ο Ορσάτο έγινε διαιτητής της FIFA το 2010. Έχει διατελέσει διαιτητής σε προκριματικούς αγώνες για το Παγκόσμιο Κύπελλο του 2014 και το Ευρωπαϊκό Πρωτάθλημα του 2012. 

Ο Ορσάτο διαιτήτευσε σε αγώνες της φάσης ομίλων του Τσάμπιονς Λιγκ τις σεζόν 2012-13, 2013-14 και 2014-15. 

Το 2016, διαιτήτευσε τον αγώνα του γύρου των 16 μεταξύ της Αϊντχόφεν και της Ατλέτικο Μαδρίτης στο Τσάμπιονς Λιγκ 2015-16. 

Στις 14 Μαρτίου 2017, διαιτήτευσε τον αγώνα του γύρου των 16 μεταξύ της Λέστερ και της Σεβίλλης στο Τσάμπιονς Λιγκ 2016-17, όπου παινεύτηκε ιδιαιτέρως για την απόδοση του. 

Την 1η Ιουλίου 2018, ο Ορσάτο ορίστηκε διαιτητής VAR για τον αγώνα του Παγκοσμίου Κυπέλλου 2018 μεταξύ της Κροατίας και της Δανίας. 

Στις 12 Φεβρουαρίου 2019, διαιτήτευσε τον αγώνα του γύρου των 16 μεταξύ της Μάντσεστερ Γιουνάιτεντ και της Παρί Σεν Ζερμέν στο Τσάμπιονς Λιγκ. Έδωσε 10 κίτρινες κάρτες (6 για τη Μάντσεστερ Γιουνάιτεντ και 4 για την Παρί Σεν Ζερμέν) και απέβαλε τον Πολ Πογκμπά στο 89ο λεπτό. 

## Παραπομπές


Κατηγορία:Ιταλοί διαιτητές ποδοσφαίρου
Κατηγορία:Διαιτητές Παγκοσμίου Κυπέλλου Ποδοσφαίρου 2018
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές Παγκοσμίου Κυπέλλου Ποδοσφαίρου 2022
Απλαδιανά Ρεθύμνης

Τα **Απλαδιανά** είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης.

## Γενικά και ιστορικά στοιχεία
Ο οικισμός βρίσκεται 40 χλμ. νοτιοανατολικά από το Ρέθυμνο, σε υψόμετρο 260 μ., στους νότιους πρόποδες του όρους Κουλούκωνας. Επί της παλιάς εθνικής οδού Ηρακλείου-Ρεθύμνου έχει δημιουργηθεί ο οικισμός Κάμπος Απλαδιανών, ο οποίος σύμφωνα με την απογραφή του 2011 έχει 205 κατοίκους.

Η προέλευση του ονόματος του χωριού είναι ανδρονυμική, από το επίθετο Απλαδάς, το οποίο μαρτυρείται σε συμβόλαια του 14ου αιώνα. Το χωριό δεν αναφέρεται στις ενετικές απογραφές. Σύμφωνα με την απογραφή του 1881 είχε 57 κατοίκους και ανήκε στο δήμο Γαράζο. Στην απογραφή του 1900 είχε 153 κατοίκους μαζί με τα Χελιανά και υπαγόταν στον ίδιο δήμο. Το 1920 ανήκε στην κοινότητα Χελιανών. Το 1925 προσαρτήθηκαν στην κοινότητα Κλεψιμιών (μετέπειτα Δοξαρού), αλλά το 1935 ορίστηκαν έδρα της κοινότητας Απλαδιανών.

Ο κεντρικός ναός της ενορίας είναι αφιερωμένος στην Αγία Πελαγία. Στο χωριό βρίσκονται επίσης οι ναοί της Aγίας Παρασκευής και των Άγιων Tεσσάρων Mαρτύρων. Στο χωριό έχει ανασκαφεί κτιστός κιβωτιόσχημος ρωμαϊκός τάφος ο οποίος χρονολογήθηκε τον 3ο αιώνα μ.Χ.

Δείτε ***[[Κοινότητα Απλαδιανών]]***

## Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Βενί Ρεθύμνης

Το **Βενί** (επίσημο: το *Βενίον*) είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται 40 χλμ. ανατολικά από το Ρέθυμνο, σε υψόμετρο 340 μ., ανάμεσα στο Γαράζο και την Αξό. Χαρακτηρίζεται από τις πηγές νερού και τις καλλιέργειες κερασιών.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Veni*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Veni* με 129 κατοίκους και 643 οφειλόμενες αγγαρείες και ο Φραντσέσκο Μπαζιλικάτα το 1630 την αναφέρει ως *Veni*. Στην οθωμανική απογραφή του 1671 αναφέρεται ως *Veni* με 13 χαράτσια.

Σύμφωνα με την απογραφή του 1881 είχε 164 κατοίκους και ανήκε στο δήμο Γαράζο. Στην απογραφή του 1900 είχε 174 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 προσαρτήθηκε στην κοινότητα Γαράζου και μετά από λίγους μήνες στην κοινότητα Αξού, αλλά το 1931 ορίστηκε έδρα της κοινότητας Βενίου, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.

Δείτε ***[[Κοινότητα Βενίου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο κεντρικός ναός της ενορίας είναι αφιερωμένος στην Aγία Παρασκευή. Πρόκειται για μονόκλιτο ναό με έτος κατασκευής το 1917. Ο κοιμητηριακός  ναός είναι αφιερωμένος στην Αγία Άννα. Επίσης στο χωριό βρίσκονται οι ναοί των Αγίων Θεοδώρων και της Αγίας Μαρίνας.

Στο Βενί βρίσκεται επίσης ο ναός της τοιχογραφημένος ναός Κοιμήσεως της Θεοτόκου. Ο ναός βρίσκεται σε ευρύχωρο μέρος και ανακαινίστηκε ύστερα από ιδιωτική πρωτοβουλία και δαπάνη της ενορίας. Οι τοιχογραφίες του χρονολογούνται από τον 14ο-15ο αιώνα και σώζονται μεταξύ άλλων η Πλατυτέρα, οι συνλειτουργούντες ιεράρχες, ο Ευαγγελισμός της Θεοτόκου, η Ανάληψη, η Γέννηση του Ιησού, διάφορες μορφές Αγίων και η Κοίμηση της Θεοτόκου. Πάνω από την παράσταση της Κοίμησης έχουν χαρακτεί τα νούμερα 1640 και 1680 και λατινικοί χαρακτήρες.

## Παραπομπές


Βενι
Κατηγορία:Δήμος Μυλοπόταμου
Δημογραφική ιστορία της σύγχρονης Ελλάδας

Στην Ελλάδα οι απογραφές πληθυσμού και κατοικιών λαμβάνουν χώρα το πρώτο έτος κάθε δεκαετίας. Υπάρχουν 28 απογραφές στην ιστορία της σύγχρονης Ελλάδας, οι οποίες διεξήχθησαν σε διάφορες χρονικές περιόδους, ξεκινώντας από το 1828 προς το τέλος του Ελληνικού Πολέμου της Ανεξαρτησίας.

## Κατάλογος απογραφών

## Δείτε επίσης
* Δημογραφική ιστορία της Ελλάδας

## Παραπομπές

Κατηγορία:Δημογραφία της Ελλάδας
Κατηγορία:Δημογραφική ιστορία ανά χώρα ή περιοχή
Κατηγορία:Ελληνική κοινωνία
Κατηγορία:Νεότερη ελληνική ιστορία
Δοξαρό Ρεθύμνης

Το **Δοξαρό** (επίσημο: το **Δοξαρόν**) είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης.

## Γεωγραφικά και ιστορικά στοιχεία
Το Δοξαρό βρίσκεται 42 χλμ. ανατολικά από το Ρέθυμνο, σε υψόμετρο 260 μ., στους νότιους πρόποδες του όρους Κουλούκωνας. Επί της παλιάς εθνικής οδού Ηρακλείου-Ρεθύμνου έχει δημιουργηθεί ο οικισμός Κάμπος Δοξαρού, ο οποίος σύμφωνα με την απογραφή του 2011 έχει 91 κατοίκους.

Η προέλευση του σημερινού ονόματος του χωριού είναι ανδρονυμική, από το επίθετο Δοξαράς, το οποίο μαρτυρείται σε έγγραφα του 14ου αιώνα. Μέχρι το 1933 ήταν γνωστό με το όνομα Κλεψίμια. Αν και το χωριό δεν αναφέρεται στις ενετικές απογραφές, υπήρχε εκείνη την περίοδο, καθώς αναφέρεται στην οθωμανική απογραφή του 1671 ως *Klepsimno* με 11 χαράτσια. Αναφέρεται επίσης στο έργο *Κρητικά* του Μιχαήλ Χουρμούζη το 1842 ως Κλεψίμια. Σύμφωνα με την απογραφή του 1881 είχε αμιγώς χριστιανικό πληθυσμό, 112 κατοίκους, και ανήκε στο δήμο Γαράζου. Στην απογραφή του 1900 είχε 168 κατοίκους και υπαγόταν στον ίδιο δήμο. Το 1920 ανήκε είχε οριστεί έδρα ομώνυμου αγροτικού δήμου. Το 1925 ορίστηκε έδρα της κοινότητας Κλεψιμιών (μετέπειτα Δοξαρού), η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα. Ο Κάμπος Δοξαρού αναγνωρίστηκε ως ανεξάρτητος οικισμός το 1961.

Αναλυτικά η δημογραφική πορεία του χωριού σύμφωνα με τις απογραφές:

Ο κεντρικός ναός της ενορίας είναι ο δίκλιτος ναός της Κοίμησης της Θεοτόκου και του Αγίου Χαραλάμπους. Το τέμπλο του ναού χρονολογείται από το 1869. Στο χωριό βρίσκεται επίσης ο ναός του Αγίου Νεκταρίου. Στο βούνο πάνω από το χωριό βρίσκεται η Μονή Βωσάκου, η οποία χρονολογείται από τους βενετσιάνικους χρόνους.

## Διοικητικά στοιχεία
Ως οικισμός αναφέρεται επίσημα το 1925, με την παλιά του ονομασία *Κλεψίμια*, στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1933 με το ΦΕΚ 179Α - 05/07/1933 μετονομάστηκε σε Δοξαρόν. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τους οικισμούς Κάμπος Δοξαρού, Μακρυγιάννης, Μακρυγιλαννι και Χελιανά αποτελούν την κοινότητα Δοξαρού που υπάγεται στη δημοτική ενότητα Κουκουλώνα του δήμου Μυλοποτάμου και σύμφωνα με την απογραφή 2011 έχει 77 κατοίκους.

Δείτε ***[[Κοινότητα Δοξαρού]]***

## Παραπομπές


Δοξαρο
Κατηγορία:Δήμος Μυλοπόταμου
Θεοδώρα Ρεθύμνης

Η **Θεοδώρα** ή **Θοδώρα** είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Απέχει 44 χλμ. από το Ρέθυμνο και 33,5 από το Ηράκλειο και είναι κτισμένη σε υψόμετρο 350 μ., στους νότιους πρόποδες του όρους Κουλούκωνας.

Η παλαιότερη μνεία στο χωριό γίνεται στην απογραφή του 1881, όταν είχε 43 κατοίκους, όλοι χριστιανοί, και ανήκε στον δήμο Δαμάστας. Στην απογραφή του 1900 είχε 76 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 προσαρτήθηκε στην κοινότητα Αλόιδων, αλλά το 1931 ορίστηκε έδρα της κοινότητας Θεοδώρας, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.

Δείτε ***[[Κοινότητα Θεοδώρας]]***

Αναλυτικά η δημογραφική πορεία του χωριού σύμφωνα με τις απογραφές:

Το 2013 ολοκληρώθηκε η κατασκευή του ναού της Αγίας Θεοδώρας, η οποία είχε αρχίσει το 2003. Ο κεντρικός ναός της ενορίας είναι αφιερωμένος στον Άγιο Γεώργιο. Στην ενορία του χωριού ανήκει επίσης το εξωκλήσι της Μεταμόρφωσης του Σωτήρος.

## Παραπομπές


Θεοδωρα
Κατηγορία:Δήμος Μυλοπόταμου
Κάλυβος Ρεθύμνης

Ο **Κάλυβος** είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται 42 χλμ. ανατολικά από το Ρέθυμνο, σε υψόμετρο 560 μ.

## Ιστορία
Το χωριό αναφέρεται από τον Φραντσέσκο Μπαρότσι το 1577 ως *Calivo*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Calivo* με 133 κατοίκους και ο Φραντσέσκο Μπαζιλικάτα το 1630 τo αναφέρει ως *Calivo*. Στην οθωμανική απογραφή του 1671 αναφέρεται ως *Kalivyo* με 19 χαράτσια. 
Σύμφωνα με την απογραφή του 1881 είχε 234 κατοίκους και ανήκε στον δήμο Γαράζου. Στην απογραφή του 1900 είχε 263 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1926 ορίστηκε έδρα της κοινότητας Καλύβου, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.

Δείτε ***[[Κοινότητα Καλύβου]]***

Αναλυτικά η δημογραφική πορεία του χωριού σύμφωνα με τις απογραφές:

Ο κεντρικός ναός της ενορίας Κάλυβου είναι ο δίκλιτος ναός των Ταξιαρχών και του Αγίου Χαραλάμπου. Το τέμπλο του ναού χρονολογείται από το 1816. Ο κοιμητηριακός ναός του χωριού είναι αφιερωμένος στον Άγιο Γεώργιο. Άλλοι ναοί του χωριού περιλαμβάνουν τους Aγία Tριάδα και Kοίμηση της Θεοτόκου.

Στον Κάλυβο λειτουργεί μονοθέσιο δημοτικό σχολείο.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Ολεξί Χοντσαρούκ

Ο **Ολεξί Βαλέριοβιτς Χοντσαρούκ** (, γενν. 7 Ιουλίου 1984) είναι Ουκρανός πολιτικός. 

Είναι πρωθυπουργός της Ουκρανίας από τις 29 Αυγούστου 2019.΄ Είναι ο νεαρότερος πρωθυπουργός της χώρας σε ηλικία μόλιες 35 ετών σπάζοντας το ρεκόρ του προκάτοχου του Βολοντιμίρ Γκρόιζμαν ήταν 38 όταν διορίστηκε.

Προηγουμένως ο Χοντσαρούκ ασκούσε το επάγγελμα του δικηγόρου και από τις 28 Μαΐου 2019 ήταν αναπληρωτής επικεφαλής του Γραφείου του Προέδρου της Ουκρανίας Β. Ζελένσκι.

Σπούδασε στο Κίεβο. Εργάζεται ως δικηγόρος από το 2005 και ήταν σύμβουλος του υπουργού οικολογίας Ίχορ Σέβτσενκο και του Στεπάν Κουμπίβ. Επίσης ήταν υποψήφιος του κόμματος Δύναμη του Λαού το 2014 χωρίς να κερδίσει έδρα, και το 2018 ίδρυσε την δεξιά φιλελεύθερη οργάνωση "Οι άνθρωποι είναι σημαντικοί". 

Στις 16 Ιανουαρίου 2020 υπέβαλλε την παραίτησή του στον πρόεδρο Βολοντίμιρ Ζελένσκι, η οποία προήλθε μετά από ηχητικά μηνύματα ντοκουμέντα, όπου ο πρωθυπουργός χλεύαζε τον πρόεδρο της χώρας, ενώ τον θεωρούσε ανίκανο να αναλάβει την ορθή οικονομική διαχείριση της χώρας του. Όμως η παραίτηση αυτή δεν έγινε αποδεκτή για πολιτικούς λόγους. Λόγω των ταλαντώσεων του κυβερνητικού συνασπισμού.  

Στις 2 Μαρτίου 2020 υπέβαλλε για δεύτερη φορά την παραίτηση του. Στις 4 Μαρτίου 2020 ενώπιον της ουκρανικής βουλής έγινε αποδεκτή η παραίτησή του από 355 ψήφους, ενώ χρειάζονταν 226 ψήφοι. Από το αποτέλεσμα αυτό σύσσωμη και οι υπουργοί υπέβαλλαν τις παραιτήσεις τους. Στην θέση του πρωθυπουργού τον διαδέχθηκε ο αντιπρόεδρος της κυβέρνησης Ντενίς Σμιγκάλ.  

## Παραπομπές


Κατηγορία:Πρωθυπουργοί της Ουκρανίας
Κατηγορία:Ουκρανοί νομικοί
Ίον Κίτσου

Ο **Ιόν Κίκου** (γεννήθηκε στις 28 Φεβρουαρίου του 1972) είναι Μολδαβός πολιτικός και Πρωθυπουργός της Μολδαβίας από τον Νοέμβριο του 2019. Αντικατέστησε την 

Μάγια Σάντου, η οποία καθαιρέθηκε μετά από πρόταση μομφής την οποία ενέκρινε το Κοινοβούλιο της Μολδαβίας.

## Βιογραφία
[μικρογραφία|Ο Κίτσου (πρώτος από αριστερά αριστερά) με τον Μολδαβό σύμβουλο εθνικής ασφάλειας [Βίκτορ Γκαϊτσίουκ (κέντρο αριστερά), τον πρόεδρο της Μολδαβίας Ίγκορ Ντόντον (στο κέντρο) και τον υπουργό αμύνης Πάβελ Βόικου τον Αύγουστο του 2019.]]
Γεννήθηκε στις 28 Φεβρουαρίου 1972 στο χωριό Πιριολτένι της επαρχίας Καλαράσι στην ΣΣΔ Μολδαβίας (τότε η Μολδαβία ήταν δημοκρατία στην δυτική Σοβιετική Ένωση). Αποφοίτησε από τη Σχολή Διοίκησης στην Ακαδημία Οικονομικών Σπουδών της Μολδαβίας. Το 2005 διορίστηκε διευθυντής της Γενικής Διεύθυνσης του υπουργείου οικονομίας και εμπορίου για τις διαρθρωτικές μεταρρυθμίσεις. Στα μέσα-τέλη της δεκαετίας του 2000 προβιβάστηκε σε Αναπληρωτή Υπουργό Οικονομικών της Μολδαβίας. Από τον Απρίλιο του 2008 έως τον Σεπτέμβριο του 2009 ήταν ο επικεφαλής σύμβουλος του πρωθυπουργού Βασίλε Ταρλέφ για την οικονομία και τις εξωτερικές σχέσεις. Υπηρέτησε επίσης ως πρόεδρος του Συμβουλίου Στρατηγικής Ανάπτυξης του Κρατικού Πανεπιστημίου Ιατρικής και Φαρμακευτικής "Νικολάε Τεστεμιτσάνου" και αργότερα εργάστηκε ως σύμβουλος για τη διαχείριση των οικονομικών σε διάφορα έργα. Τον Ιανουάριο του 2018, διορίστηκε Γενικός Γραμματέας του Υπουργείου Οικονομικών και τον Δεκέμβριο του ίδιου έτους, ανέλαβε Υπουργός Οικονομικών. Το 2019 παραιτήθηκε λόγω της συνταγματικής κρίσης του 2019 στη Μολδαβία, η οποία οδήγησε στην καθαίρεση της κυβέρνησης Φιλίπ. 

Σήμερα είναι παντρεμένος με τρία παιδιά.

## Πρωθυπουργία (2019-20)
[μικρογραφία|Ο Κίτσου με τον [Ντμίτρι Μεντβέντεφ στη Μόσχα.]]
Στις 14 Νοεμβρίου 2019, η κυβέρνηση της Πρωθυπουργού Μάγια Σάντου καθαιρέθηκε καθώς ηττήθηκε σε ψήφο μομφής μετά από προσπάθειες να περάσει νόμους για το δικαστικό σύστημα. Με την υποστήριξη κάτι παραπάνω από το 60% των βουλευτών, ο Κίτσου επελέγη ως αντικαταστάτης. Την ίδια μέρα, ανακοίνωσε ότι η κυβέρνησή του θα "εκπληρώσει όλες τις υποχρεώσεις του κράτους προς τους εταίρους του στο εξωτερικό και τς διεθνείς οικονομικές οργανώσεις, κυρίως προς το Διεθνές Νομισματικό Ταμείο και την Παγκόσμια Τράπεζα". Κατά τη στιγμή του διορισμού του, περιγράφηκε από τον Πρόεδρο Ίγκορ Ντόντον ως "τεχνοκράτη, επαγγελματία ο οποίος δεν έχει ενταχθεί σε πολιτικό κόμμα", παρόλο που ο Τσίκου είχε υπηρετήσει ως σύμβουλος του Ντόντον. Μια μέρα μετά, εισήχθη νέο Υπουργικό συμβούλιο από τον πρόεδρο Ντόντον, το οποίο περιελάμβανε τον Βίκτορ Γκαϊτσίουκ ως υπουργό άμυνα και τον Πάβελ Βόικου ως υπουργό εσωτερικών. Στις 20 Νοεμβρίου επισκέφθηκε τη Μόσχα κατά την πρώτη επίσκεψη εργασίας του, όπου είχε συνομιλίες με τον Πρωθυπουργό Ντμίτρι Μεντβέντεφ.

Έπειτα από διαμαρτυρίες, ο Κίτσου υπέβαλε την παραίτησή του στις 23 Δεκεμβρίου 2020, μια μέρα πριν ορκιστεί πρόεδρος η Μάγια Σάντου.

## Παραπομπές


Κατηγορία:Πρωθυπουργοί της Μολδαβίας
Φρούριο Πλακωτό

[αριστερά|μικρογραφία|[Πύργος στο φρούριο Πλακωτό]]
Το **Πλακωτό** ή αλλιώς **Κάστρο** ή **Χτίριο**, είναι αρχαίο φρούριο στην Μαγούλα Αττικής.Βρίσκεται σε μια κορυφή ΒΑ της Μαγούλας, πάνω από το Χάνι Καμπόλη. Σύμφωνα με τον ιστορικό Ober το μνημείο αποτελεί τμήμα της αρχαίας οχύρωσης των Αθηνών για την προστασία της Αθήνας από τους Βοιωτούς και τους Μεγαρείς και χρονολογείται από το 400-350 π.Χ

Στο φρούριο σώζεται πέτρινος κυκλικός πύργος ύψους 2 μέτρων και περιβάλλεται από διπλά τείχη.

Η είσοδος του φρουρίου έχει ύψος 3 μέτρων και σώζεται σχεδόν ατόφια.

Η λιθοδομή του φρουρίου είναι επιμελής και σύμφωνα με την γεωλογική μορφολογία του σημείου που είναι χτισμένο, για την κατασκευή του έχουν χρησιμοποιηθεί σχιστόλιθοι της περιοχής.

Στο σημείο υπάρχει σήμανση της αρχαιολογικής υπηρεσίας που αναφέρει αρχαίο φρούριο. 

Το φρούριο έχει θαυμάσια ορατότητα προς ολόκληρο το Θριάσιο Πεδίο, τη Βοιωτία και τη Μεγαρίδα.

## Παραπομπές


Κατηγορία:Κάστρα της Αττικής
Γιόχαν Κρίστιαν Μπαχ

Ο **Γιόχαν Κρίστιαν Μπαχ** ήταν (5 Σεπτεμβρίου 1735 - 1 Ιανουαρίου 1782), ήταν Γερμανός συνθέτης της κλασικής εποχής της μουσικής. Ήταν το 18ο παιδί του συνθέτη Γιόχαν Σεμπάστιαν Μπαχ, καθώς επίσης και ο νεότερος από τους 11 γιούς του.

Μετά από μια παραμονή στην Ιταλία, μετακόμισε στο Λονδίνο το 1762, όπου έγινε γνωστός ως «Μπαχ του Λονδίνου», ενώ είναι γνωστός και ως «Άγγλος Μπαχ», και πέρασε τα υπόλοιπα χρόνια της ζωής του ζώντας στο Λονδίνο. Έπαιξε ρόλο στο στυλ των κοντσέρτων του Χάυντν και του Μότσαρτ.

## Δείτε επίσης
* Οικογένεια Μπαχ

## Παραπομπές


## Περαιτέρω ανάγνωση
* Hans T. David, A. Mendel, Christoph Wolff. *The New Bach Reader: A Life of Johann Sebastian Bach in Letters and Documents* (New York: Norton, 1998).
* Heinz Gärtner (trans. by Reinhard Pauly). * John Christian Bach: Mozart's Friend and Mentor*. (Portland, Oregon: Amadeus Press, 1994).
* Philipp Spitta (trans. by Clara Bell & John Alexander Fuller Maitland). *Johann Sebastian Bach, his work and influence on the music of Germany, 1685–1750, 3 vols.* (London: Novello & Co., 1899): Vol I, Vol II, Vol III
* Charles Sanford Terry. *John Christian Bach* (London: Oxford University Press, 1967).
* Christoph Wolff et al. *The New Grove Bach Family.* (New York: Norton, 1983) pp.&nbsp;315ff. .
* Christian Esch: *Lucio Silla. Vier Opera-Seria-Vertonungen aus der Zeit zwischen 1770 und 1780*, in: Sammlung musikwissenschaftlicher Abhandlungen Band 88, Verlag Valentin Körner, Baden-Baden 1994, 2 Bde. ISBN 3-87320-588-2.
* Percy M. Young. *The Bachs: 1500–1850* (London: J. M. Dent & Sons, 1970).
* Heinrich Peter Schökel: *Johann Christian Bach und die Instrumentalmusik seiner Zeit.* Wolfenbüttel 1926.
* Fritz Tutenberg: *Die Sinfonik Johann Christian Bachs.* Wolfenbüttel 1928.
* Ernest Warburton: *A Study of Johann Christian Bach's Operas.* Diss. Oxford 1969.
* 
* 

## Εξωτερικοί σύνδεσμοι

* 
* J. C. Bach (classical.net)
* J. C. Bach (classicalarchives.com)
* "Gainsborough and Music" by Brian Robins

Κατηγορία:Γερμανοί συνθέτες
Μάχη του Ματαμόντο

Η **Μάχη του Ματαμόντο** (αγγλικά: *Battle of Matamondo*), διεξήχθη κατά τη διάρκεια της Εκστρατείας της Ανατολικής Αφρικής του Α΄ Παγκοσμίου Πολέμου.

## Παραπομπές


## Βιβλιογραφικές πηγές
*  

Ματαμοντο
Ματομόντο

Το **Ματομόντο** (Αγγλικά: *Matomondo Rural Ward* και Σουαχίλι: *Wodi ya Vijijini Matomondo*), είναι Αγροτικό Τμήμα στην Περιοχή Μπουάπουα (*Mpwapwa District*), Περιφέρεια Ντοντόμα (*Dodoma Region*) της Τανζανίας. Σύμφωνα με την απογραφή του 2012, το τμήμα είχε συνολικό πληθυσμό 17.131 κατοίκους.

## Ιστορία
Στην περιοχή, κατά την Εκστρατεία Ανατολικής Αφρικής του Α΄Παγκοσμίου Πολέμου και συγκεκριμένα στις 11 Νοεμβρίου 1916, διαδραματίστηκε η Μάχη του Ματαμόντο, στην οποία νίκησαν οι Γερμανοί. 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντοντόμα
* Περιοχή Μπουάπουα
* Ντοντόμα

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Ντοντόμα
Ναμακούρα

Η **Ναμακούρα** (αγγλικά: *Namacurra*) είναι μια μικρή πόλη στην Επαρχία Ζαμπέζια (*província da Zambézia*) στην κεντρική Μοζαμβίκη. Είναι επίσης και η πρωτεύουσα της ομώνυμης περιφέρειας.

Σύμφωνα με την απογραφή του 1997, η πόλη Ναμακούρα αριθμούσε 2.873 κατοίκους και το 2007, η διοικητική περιοχή αριθμούσε 306.905 κατοίκους.

Η πόλη Ναμακούρα βρίσκεται σε υψόμετρο 17 m.

## Ιστορία
Το 1918, στην Εκστρατεία της Ανατολικής Αφρικής κατά τον Α΄ Παγκόσμιο Πόλεμο, διαδραματίστηκε στην ευρύτερη περιοχή η Μάχη της Ναμακούρα.
 
## Μεταφορές
Βρίσκεται μεταξύ των πρώην σιδηροδρομικών γραμμών *Quelimane* και *Mocuba*.

## Δείτε επίσης
* Επαρχία Ζαμπέζια
* Μάχη της Ναμακούρα

## Παραπομπές


Κατηγορία:Οικισμοί στη Μοζαμβίκη
Κατηγορία:Κατοικημένες περιοχές στην Επαρχία Ζαμπέζια
Ουίνζα

Η **Ουίνζα** (αγγλικά / σουαχίλι: *Winza*), είναι ένα μικρό χωριό, γνωστό κυρίως ως περιοχή εξόρυξης ρουμπινιών, στην Περιοχή Μπουάπουα, Περιφέρεια Ντοντόμα της Τανζανίας.

Τα ορυχεία της Ουίνζα, βρίσκονται στη Ζώνη Ουσαγκάρας (*Usagaran Belt*) η οποία είναι μια μεταμορφική ζώνη. Στην περιοχή, τα ρουμπίνια γνωστοποιήθηκαν (στο ευρύ κοινό) το 2007.

## Ιστορικό
Ένας ηλικιωμένος αγρότης, στη δεκαετία του 1990, επανειλημμένως έβρισκε στο κτήμα του, λίγο έξω από το χωριό Ουίνζα, μικροποσότητες ρουμπινιών. Τα ρουμπίνια που έβρισκε, τα πωλούσε κρυφίως, σε κάποιο συνομήλικό του Σομαλό, ο οποίος εν συνεχεία μεταπωλούσε τους πολύτιμους λίθους, σε εμπόρους στο Νταρ ες Σαλάαμ. Λίγο πριν ο αγρότης αποβιώσει, κάλεσε τον γιο του, ο οποίος εργαζόταν ως φύλακας στην πρωτεύουσα και του αποκάλυψε το μυστικό του. Η προσπάθεια του υιού, να συνεχίσει την εν κρυπτώ επιχείριση, παρακολουθήθηκε από κάποιον ονόματι *Shabani*, με αποτέλεσμα να αποκαλυφθεί το μυστικό και να αρχίσουν να συρρέουν στην περιοχή κυνηγοί ορυχείων.

Το Δεκέμβριο του 2007, υπήρχαν μόλις 71 επισκέπτες, τον Ιανουάριο του 2008, οι επισκέπτες είχαν ανέλθει σε 700, ενώ το Μάιο του ιδίου έτους, οι επισκέπτες εκτινάχθηκαν στους πέντε με έξη χιλιάδες, όλοι τους, αναζητώντας μια καλύτερη τύχη.

## Περιγραφή των ρουμπινιών
*Χρωματισμός*: Πρόκειται για μεγάλο ποσοστό λίθων με υπέροχο γνήσιο ερυθρό χρώμα, που δύσκολα απαντάται σε άλλα ορυχεία. Επιπρόσθετα, τα ρουμπίνια της Ουίνζα δεν απαιτούν καμία μορφή θερμικής επεξεργασίας για την ανάπτυξη του χρώματος σε πλήρη ομορφιά.

*Καθαρότητα*: Φυσικά στην Ουίνζα, όπως και με άλλα ρουμπίνια, που εξορύσσονται, άφθονες ακατέργαστες ποσότητες, οι οποίες είναι στην καλύτερη περίπτωση κατάλληλες για καμποσόν, αλλά η απόδοση των καθαρών λίθων σε ποιότητα πολύτιμων λίθων, είναι αξεπέραστη από άλλες περιοχές.

*Μέγεθος*: Στο πρώτο έτος λειτουργίας, η Ουίνζα πιθανότατα παρήγαγε περισσότερους λίθους 10 καρατίων και άνω, από ό, τι όλες οι άλλες περιοχές ρουμπινιών μαζί.    

## Δείτε επίσης

## Σημειώσεις


;Παραπομπές σημειώσεων


## Παραπομπές


## Εξωτερικοί σύνδεσμοι
*  http://gemresearch.ch/project-details/winza-ruby-magnificent/ 

Κατηγορία:Περιφέρεια Ντοντόμα
Κατηγορία:Περιοχή Μπουάπουα
Ουσαγκάρα (Μισούνγκουι)

Η **Ουσαγκάρα** (αγγλικά / σουαχίλι: *Usagara* ή *Ussagara*) είναι Μεικτό Τμήμα της Περιοχής Μισούνγκουι, στην Περιφέρεια Μουάνζα της Τανζανίας.

Σύμφωνα με την Εθνική Απογραφή της Τανζανίας του 2012, ο πληθυσμός στην Ουσαγκάρα *(Usagara)*, ήταν 15.037 άτομα.

Τον Μάιο του 1888, ο *Henry Perrott Parker*, ο δεύτερος Επίσκοπος της Μομπάσα, απεβίωσε εκεί.

Με την ίδια ονομασία (Ουσαγκάρα), υπάρχει επίσης και ένα Αστικό Τμήμα στην Τάνγκα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μουάνζα
* Περιοχή Μισούνγκουι
* Ουσαγκάρα (Τάνγκα)

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Μουάνζα
Μάχη του Ναμπάντζε

Η **Μάχη του Ναμπάντζε** (αγγλικά: *Battle of Nambanje*), ήταν μια μικρή συμπλοκή μεταξύ των Βρετανικών και των Γερμανικών αποικιακών δυνάμεων, στην Εκστρατεία της Ανατολικής Αφρικής, κατά τον Α' Παγκόσμιο Πόλεμο. Περιελάμβανε την 1η Μεραρχία Ανατολικής Αφρικής και έλαβε χώρα στις 13 Μαρτίου 1917. Αρκετές Βρετανικές μονάδες, διατάχθηκαν να επιτεθούν στις Γερμανικές δυνάμεις οι οποίες εντοπίστηκαν πλησίον του Ναμπάντζε (*Nambanje*). Οι Γερμανοί είχαν από  την προηγούμενη ημέρα, εντοπίσει την Βρετανική προπόρευση, γεγονός που τους επέτρεψε να προετοιμαστούν, ώστε να αποκρούσουν την επίθεση.

## Προφορά - συλλαβισμός
Η ονομασία Ναμπάντζε (*Nambanje*), στα Ελληνικά προφέρεται Να-μου-μπά-νου-τζε. Ομοίως, στα Σουαχίλι, συλλαβίζεται *Na-m<small><sup>u</sup></small>-ba-n<small><sup>u</sup></small>-je*.

## Δείτε επίσης

## Σημειώσεις


## Παραπομπές σημειώσεων


## Παραπομπές


## Βιβλιογραφικές πηγές

*  
*  

## Εξωτερικές συνδέσεις
*  1st East African Division (archived version)

Κατηγορία:Μάχες του Α' Παγκοσμίου Πολέμου
Κατηγορία:Μάχες του Ηνωμένου Βασιλείου
Κατηγορία:1917 στην Αφρική
Μανταράουε

Το **Μανταράουε** (αγγλικά / σουαχίλι *Mandarawe*), είναι Αγροτικό Τμήμα της Περιοχής Ρουάνγκουα, στην Περιφέρεια Λίντι της Τανζανίας.

Σύμφωνα με την απογραφή του 2012, το Αγροτικό Τμήμα Μανταράουε (*Mandarawe*) αριθμούσε 3.796 κατοίκους.

## Δείτε επίσης

## Σημειώσεις


;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Λίντι
Ντέρμπι του Μάντσεστερ

Ως **ντέρμπι του Μάντσεστερ** ορίζονται οι ποδοσφαιρικές αναμετρήσεις μεταξύ των ομάδων Μάντσεστερ Γιουνάιντεντ και Μάντσεστερ Σίτι. Το πρώτο ντέρμπι πραγματοποιήθηκε το 1881 με την Νιούτον Χιθ (σημερινή Μαν. Γιουνάιτεντ) να επικρατεί εκτός έδρας με 3-0 της Σεντ Μάρκς Ουέστ Γκόρτον (σημερινή Μαν. Σίτι).  

Η Μάντσεστερ Γιουνάιτεντ έχει ως έδρα το Όλντ Τράφορντ ενώ η Μάντσεστερ Σίτι, το Σίτι οφ Μάντσεστερ Στέιντιουμ. Τα δύο γήπεδα έχουν απόσταση περίπου 6,5 χλμ μεταξύ τους.  

Οι δύο ομάδες έχουν αναμετρηθεί 198 φορές για όλες τις διοργανώσεις με την Γιουνάιτεντ να προηγείται στις νίκες 81-62 έναντι της Σίτι, ενώ 55 αγώνες έληξαν ισόπαλοι. Οι δυο αντίπαλοι μοιράζονται 104 τρόπαια (68 η Γιουνάιντεντ και 36 η Σίτι).

## Στατιστικά

## Τρόπαια

## Πρώτοι σκόρερ

## Παραπομπές


Κατηγορία:Μάντσεστερ Σίτι
Κατηγορία:Μάντσεστερ Γιουνάιτεντ
Κατηγορία:Ποδόσφαιρο στο Ηνωμένο Βασίλειο
Κατηγορία:Ποδοσφαιρικά παιχνίδια αγγλικών ομάδων
Μάντσεστερ
Σάντα Μαρία Αντίκα

H **Παλαιά εκκλησία της Αγίας Μαρίας**, ιταλ. chiesa di Santa Maria Antiqua, είναι μία Καθολική εκκλησία της Παναγίας στη Ρώμη, που κτίστηκε τον 5ο αι. στη Ρωμαϊκή Αγορά (Forum). Για πολλά χρόνια ήταν η μνημειακή είσοδος στα αυτοκρατορικά παλάτια του Παλατίνου λόφου.

## Ιστορία
Κτισμένη στα μέσα του 5ου αι. στη βορειο-δυτική πλαγιά του Παλατίνου λόφου, η Σάντα Μαρία Αντίκα είναι το πρωιμότερο και πιο σημαντικό Χριστιανικό μνημείο της Ρωμαϊκής Αγοράς. Η εκκλησία περιέχει ένα μοναδικό σύνολο από νωπογραφίες από τον 6ο ως τα τέλη του 8ου αι. Η ανακάλυψη αυτών των τοιχογραφιών έγιναν αφορμή να αναπτυχθούν πολλές θεωρίες για την ανάπτυξη της πρώιμης μεσαιωνικής ζωγραφικής και έδωσαν διακεκριμένες απόψεις στην αρχαιολογία. Η εκκλησία εγκαταλείφθηκε τον 9ο αι., έπειτα από έναν σεισμό που έθαψε τα κτήρια. Έμεινε σφραγισμένη για πάνω από 1000 έτη, ώσπου ανακαλύφθηκε στις αρχές του 20 αι. Έτσι η Σάντα Μαρία Αντίκα αναπαριστά ένα στοιχείο-κλειδί για την κατανόηση της πολιτιστικής και αστικής ανάπτυξης της Ρωμαϊκής Αγοράς από την Αρχαιότητα ως τους πρώτους αιώνες της Χριστιανικής περιόδου. Από το 1980 ως το 2012 το μνημείο ήταν κλειστό γενικά στο κοινό και ανοικτό περιορισμένα σε μελετητές, που έκαναν ειδική επίσκεψη. Ακολουθώντας ένα πρόγραμμα συντήρησης, που εκτελέστηκε από την Εφορία της Ιστορικής Κληρονομίας σε συνεργασία με τη Χορηγία Παγκοσμίων Μνημείων, η εκκλησία είναι τώρα ανοικτή για ξεναγήσεις.

## Βυζαντινές νωπογραφίες
Οι με πολλές επιστρώσεις τοίχοι της Σάντα Μαρία Αντίκα φέρουν πολλές νωπογραφίες από ποικίλα καλλιτεχνικά στυλ και μιμήσεις κατά τη διάρκεια της έντονης διακόσμησής τους από τον 6ο ως τον 9ο αι. Κάθε εσοχή, τοίχος και βωμός μπορεί να αποδοθεί σε διαφορετικές περιόδους και τάσεις στο στυλ, αντιπροσωπευτικά των καλλιτεχνών και των προστατών τους, όπως ο Πάπας Μαρτίνος Α΄ (649-653), ο Πάπας Ιωάννης Ζ΄ (705-707), ο Πάπας Ζαχαρίας (741-752) και ο Πάπας Παύλος Α΄ (757-767). Το μέγεθος της διάβρωσης και φθοράς κάνει δύσκολο το να αποκτήσουμε μία ακριβή καταγραφή των στυλ. Χρησιμοποιώντας τα σπαράγματα των νωπογραφιών, οι αρχαιολόγοι και οι ιστορικοί έχουν συνθέσει μία χονδρική χρονολόγηση του διάκοσμου. Οι ιστορικοί συνήθως στηρίζονται σε σύγχρονα ενός μνημείου κτίσματα για να βοηθηθούν στη χρονολόγηση των στυλ και των επιρροών, αλλά στην περίπτωση της Σάντα Μαρία αντίκα αυτό δεν επιτυγχάνεται, καθώς δεν υπάρχουν άλλες εκκλησίες της Ύστερης Αρχαιότητας που να έχουν το ίδιο σύνολο και την ίδια εξέλιξη των στυλ της εποχής αυτής. Οι τεχνοτροπίες στη Σάντα Μαρία αντίκα αναγνωρίζονται από τις επιστρώσεις, άλλης τάσης η καθεμία.

## Πηγές
* Lucey, Stephen J. (2007). "Art and Socia-Cultural Identity in Early Medieval Rome - The Patrons of Santa Maria Antiqua". In O'carragain, Eamonn; Neuman de Vegvar, Carol L. (eds.). Roma Felix: formation and reflections of medieval Rome. Aldershot: Ashgate Publishing Ltd. pp. 139–158. ISBN 978-0-7546-6096-5.
* Osborne, J.; Brandt, G.; Morganti, eds. (2005). Santa Maria Antiqua al Foro Romano cento anni dopo. Campisano Editore. ISBN 88-88168-21-4.

## Δείτε επίσης
* Κατάλογος εκκλησιών στη Ρώμη



Κατηγορία:Εκκλησίες στη Ρώμη
Θανάσης Καλογιάννης

Ο **Θανάσης Καλογιάννης** (Βόλος, 10 Σεπτεμβρίου 1965 – Αθήνα, 23 Οκτωβρίου 2017) ήταν Έλληνας αθλητής στίβου, πρωταθλητής στους δρόμους ταχύτητας (400 μ. με εμπόδια).

Με πλούσια σωματικά προσόντα (1,92 μ. ύψος, μεγάλος διασκελισμός, ταχύτητα, εκρηκτικότητα) διακρίθηκε σε όλους σχεδόν τους εγχώριους (τρεις φορές Πρωταθλητής Ελλάδας με τα χρώματα του Γ.Σ. Καρδίτσας) και διεθνείς αγώνες (3 φορές χρυσός Βαλκανιονίκης το 1984, το 1988 και το 1989, συμμετοχή στους Ολυμπιακούς Αγώνες του 1984 και του 1992) που έλαβε μέρος, ωστόσο σε ηλικία 28 ετών εγκατέλειψε τον αθλητισμό.  Ήταν πτυχιούχος της Οδοντιατρικής Σχολής της Αθήνας. Από το 2001 ήταν νυμφευμένος με τη Βραζιλιάνα  καλλονή  Λάουρα Ντε Νίγκριςκαι ασχολήθηκε εκτενώς με τη φωτογραφία.

## Πηγή
* ΣΕΓΑΣ: «’Έφυγε’ στα 52 του χρόνια ο Θανάσης Καλογιάννης» Ανακτήθηκε στις 10/12/2019

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Εμποδιστές 
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στη Θερινή Πανεπιστημιάδα 1987
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Έλκηθρο

**Έλκηθρο** είναι ένα παιδικό παιχνίδι που χρησιμοποιείται από παιδιά για παιχνίδια στο χιόνι. Το έλκηθρο κινείται διασχίζοντας την επιφάνεια, συνήθως σε χιόνι ή πάγο.

Το έλκηθρο είναι κατασκευασμένο από πλαστικό υλικό για να προστατεύονται τα παιδιά σε περίπτωση ατυχήματος.

## Εξωτερικοί σύνδεσμοι

Κατηγορία:Παιχνιδια
El Cascabel (τραγούδι)

Το "**El Cascabel**" (μετάφραση: *Η μικρή καμπάνα*) είναι ένα παραδοσιακό μεξικανικό τραγούδι, το οποίο γράφτηκε, σε άνγωστο έτος, από τον Λορένθο Μπαρθελάτα, κυκλοφόρησε μετά τον θάνατό του το 1943. Οι στίχοι του κομματιού αφορούν μία μικρή καμπάνα, την οποία ο ήρωας τη δίνει στην αγαπημένη του, για να μπορεί να παίζει με αυτή όλη μέρα.  Το κομμάτι εμπεριέχει διάφορα στοιχεία της μεξικανικής μουσικής και το είδος του ονομάζεται ουαπάνγκο.

Το εν λόγω τραγούδι είναι ένα από τα σημαντικότερα ισπανόφωνα κομμάτια, καθώς το 1977, ήταν το μοναδικό ισπανόφωνο τραγούδι που συμπεριλήφθηκε στον χρυσό δίσκο του Βόγιατζερ και στάλθηκε μαζί με άλλα αρχεία στο διάστημα. Το κομμάτι, επιβεβαιώνει τη δημοφιλία του, έχοντας διασκευαστεί έως και το 2019, 146 φορές. Μερικοί εκ των καλλιτεχνών που το διασκεύασαν είναι οι Γιώργος Νταλάρας, Αλεχάντρο Φερνάντες, Λίλα Ντάουνς, Πέπε Αγκιλάρ και Yanni.

## Παραπομπές


## Εξωτερικοί σύνδεσμοι
*Η έκδοση που στάλθηκε στο διάστημα YouTube

Κατηγορία:Ισπανόφωνα τραγούδια